ઓક્ટોબર 2017માં ઇન્કમટેક્ષ અપીલેટ ટ્રાઇબ્યુલ (ITAT)બેંગ્લોરે ટેક્સ ડિપાર્ટમેન્ટના હિતમાં નિર્ણય આપ્યો હતો. ITATએ 2007-08 થી 2012-13ના અસેસમેન્ટ ઇયર્સ માટે ગૂગલ ઇન્ડિયાને રૂ.1453 કરોડ રૂપિયા પર ટેક્સની ચૂકવણી કરવા અંગે નિર્દેશ કરવામાં આવેલ હતો. આ રકમ કંપનીએ આ સમયગાળામાં ગૂગલ આયરલેન્ડને આપી હતી. ગૂગલ ઇન્ડિયાએ જણાવ્યુ હતું કે તે આ નિર્ણયની વિરૂધ્ધમાં કર્ણાટક હાઇકોર્ટમાં અપીલ કરશે ગૂગલ ઇંડિયાને આ ચૂકવણી પર કોર્ટમાંથી સ્ટે હાસલ કરવામાં સફળતા મળી ગઇ હતી. આ બાબતે આવનાર સુનવણી આ મહિનાના અંતમાં થનાર છે. ગૂગલ ઇન્ડિયા અને ગૂગલ આયરલેન્ડ લિમીટેડ વચ્ચે સંબંધનો એક મહત્વપૂર્ણ તત્વ એડવર્ડસ પ્રોગ્રામ છે.